Bandić: Napravit ćemo stadion na Kajzerici s 35.000 sjedalica

Čekali smo od 2007. godine, ali kucnuo je čas. Tajming je važan i nema boljeg nego tajminga, rekao je Milan Bandić na konferenciji za novinare predstavivši obnovljeni projekt "Plavi vulkan"

<p>Zagrebački gradonačelnik <strong>Milan Bandić</strong> dan uoči finala <strong>Svjetskoga nogometnog prvenstva</strong> predstavio je javnosti ideju izgradnje Hrvatskoga nogometnog doma i nacionalnog stadiona u novozagrebačkom naselju <strong>Kajzerica</strong>.</p><p>Radi se o projektu naziva "Plavi vulkan" koji je još 2008. napravio arhitekt <strong>Hrvoje Njirić</strong> i koji je uspjehom "vatrenih" u Rusiji ponovno postao aktualan.</p><p>- Neću graditi stadione kao Putin od 400, 500 milijuna eura. Mi nismo Rusija iako njega poštujem kao predsjednika i sjajno je organizirao prvenstvo - rekao je Bandić i otkrio detalje projekta izgradnje stadiona:</p><p>- Napravit ćemo najljepši stadion s <strong>35.000 sjedalica</strong> koji bi stajao <strong>120 milijuna eura</strong>. Grad bi dao 70 posto sredstava, od čega 30 posto otpada na vrijednost zemljišta. Ostatak će dati Vlada i HNS.</p><p>Inače, arhitekt Hrvoje Njirić u petak je za <a href="https://dnevnik.hr/vijesti/hrvatska/svi-su-slozni-hrvatski-nogomet-zasluzio-je-nacionalni-stadion-no-ima-li-za-njega-novca---523878.html">Dnevnik.hr</a> rekao kako bi danas takav stadion koštao 300 do 400 milijuna eura. </p><p>- Naravno, to treba staviti u relaciju prema veličini - rekao je Njirić.</p><p>Iako je gradnja takvog stadiona već nekoliko puta bila tema, Bandić ističe kako je ključan okidač tajming.</p><p>- Čekali smo od 2007. godine, ali kucnuo je čas. Tajming je važan i nema boljeg nego tajminga. Arenu Zagreb napravili smo na krilima pobjede rukometaša na Svjetskom prvenstvu i Olimpijskim igrama. Sada na krilima rezultata nogometaša treba izgraditi nacionalni stadion.</p><p>Što će biti s Maksimirom i kampom hrvatske nogometne reprezentacije bilo je jedno od pitanja, a gradonačelnik je istaknuo kako će o tomu govoriti na Maksimiru kad za to dođe vrijeme.</p>